**Wipro Limited** (**Western India Products Limited**) er et multinasjonalt tjenesteselskap innen IT-konsulenttjenester og systemintegrasjon med hovedkontor i Bangalore, India. I mars 2015 hadde selskapet 158 200 ansatte med ansvar for mer enn 900 av selskapene i Fortune 1000 fordelt på 67 land. Den 31. mars 2015 var selskapets markedsverdi ca. USD 35 milliarder, og Wipro Limited var dermed Indias største offentlige børsnoterte selskap og det syvende største IT-tjenesteselskapet i verden.

For å kunne fokusere på IT-virksomheten ble forretningsområder som ikke er relatert til IT, fisjonert til et eget selskap kalt Wipro Enterprises Limited den 31. mars 2013. De fisjonerte selskapene representerer forbrukertjenester, belysning, helsevesen og infrastrukturprosjektering som til sammen utgjorde ca. 10 % av omsetningen til Wipro Limited i foregående regnskapsår.

Historikk
---------

### De første årene

Selskapet ble stiftet 29. desember 1945 i Mumbai av Mohamed Premji som Western India Vegetable Products Limited, senere forkortet til Wipro. Det ble opprinnelig startet opp som produsent av grønnsaker og raffinerte oljer i Mumbai, Maharashtra, India under handelsnavnet Kisan, Sunflower and Camel. Selskapslogoen inneholder fremdeles en solsikke som symbol på den opprinnelige virksomheten.

Etter Mohamed Premjis død i 1966 kom hans sønn Azim Premji tilbake fra Stanford University og overtok Wipro som styreleder i en alder av 21 år.

I løpet av 1970- og 1980-årene siktet selskapet seg inn mot nye forretningsområder i IT- databehandlingsbransjen, som var på et begynnende stadium i India på den tiden. Den 7. juni 1977 endret selskapet navn fra Western India Vegetable Products Limited til Wipro Products Limited.

1980 markerte inntoget av Wipro i IT-bransjen. I 1982 ble navnet endret fra Wipro Products Limited til Wipro Limited. I mellomtiden fortsatte Wipro å ekspandere i forbrukerproduktbransjen gjennom lanseringen av Ralak, som er en tulsibasert familiesåpe, og Wipro Jasmine, som er en toalettsåpe.

### 1966–1992

I 1988 delte Wipro produktlinjen sin opp ytterligere med robuste industrisylindere og mobile hydrauliske sylindre. En økonomisk samarbeidsavtale med amerikanske General Electric med navnet Wipro GE Medical Systems Pvt. Ltd. ble inngått i 1989 for produksjon, salg og service av diagnose- og bildebehandlingsprodukter. Senere, i 1991, ble det lansert tippesystemer og hydrauliske produkter fra Eaton. I 1992 utviklet Fluid Power-avdelingen til Wipro ekspertise innen standard hydrauliske sylindre for anleggsutstyr og tippesystemer for lastebiler. Santoor talkumpudder og Wipro Baby Soft-serien for spebarnstell ble lansert i 1990.

### 1994–2000

I 1995 etablerte Wipro et
internasjonalt designsenter, Odyssey 21, for å kunne ta seg av prosjekter og produktutvikling innen avanserte teknologier for utenlandske kunder. Wipro Infotech og Wipro Systems ble fusjonert med Wipro i april samme år. Fem av Wipros produksjons- og utiklingsfasiliteter oppnådde ISO 9001-sertifisering i løpet av 1994–95. I 1999 overtok Wipro Wipro Acer. Wipro ble et mer lønnsomt og allsidig selskap med nye produkter, som Wipro SuperGenius personlige datamaskiner (PC-er). I 1999 var produktet den eneste indiske PC-serien som oppfylte kravene i den USA-baserte sertifiseringen National Software Testing Laboratory (NSTL) for år 2000 (Y2K) for maskinvaresamsvar for alle modeller.

Wipro Limited slo sammen sine ressurser med det globalt ledende telekommunikasjonsselskapet KPN (Royal Dutch Telecom) for å danne et joint venture-selskap, Wipro Net Limited, som tilbyr Internett-tjenester i India. I 2000 lanserte Wipro løsninger for konvergerende nettverk rettet mot leverandører av Internett- og telekommunikasjonsløsninger via Wipro OSS Smart og Wipro WAP Smart. Det samme året ble Wipro børsnotert på New York Stock Exchange. Tidlig i 2000 tok Wipros nestleder Vivek Paul og Azim Premji kontakt med KPMGs nestleder Keyur Patel og administrerende direktør Rand Blazer for å danne et joint venture innen utkontraktering i stor skala mellom de to organisasjonene.

### 2001–nåtid

I februar 2002 ble Wipro det første selskapet innen programvareteknologi og -tjenester i India som oppfylte kravene til ISO 14001-sertifisering. Wipro ble også ISO 9000-sertifisert og ble det første selskapet som oppnådde SEI CMM-nivå 5 i 2002. Wipro Consumer Care and Lighting Group etablerte seg på markedet for kompakte fluorescerende lamper med lansering av en CFL-serie under varemerket Wipro Smartlite. Etter hvert som selskapet vokste, viste en undersøkelse at Wipro var det selskapet som vokste mest i femårsperioden 1997–2002. Samme år lanserte Wipro sine egne bærbare datamaskiner med Intels Centrino mobile prosessor. Wipro inngikk også en eksklusiv avtale med eierne av Chandrika for markedsføring av såpe i utvalgte deler av India. Det ble dannet et heleid datterselskap, viz. Wipro Consumer Care Limited, for utvikling av produkter innen forbrukertjenester og belysning. I 2004 ble Wipro medlem av milliard-dollar-klubben. Selskapet inngikk også partnerskap med Intel for i-shiksha. I 2006 kjøpte Wipro opp cMango Inc. det USA-baserte konsulentselskapet innen teknologisk infrastruktur, Enabler, samt en europeisk leverandør av løsninger for detaljhandelen. I 2007 undertegnet Wipro en betydelig avtale med Lockheed Martin. Selskapet inngikk også en endelig avtale om å overta Oki Techno Centre Singapore Pte Ltd (OTCS) og undertegnet en partnerkontrakt om forskning og utvikling med Nokia Siemens Networks i Tyskland. I 2008 tok Wipro steget inn i forretningsområdet for ren energi med Wipro Eco Energy. I april 2011 undertegnet Wipro en avtale med Science Applications International Corporation (SAIC) om overtakelse av den kommersielle forretningsdelen av deres globale tjenestevirksomhet innen olje- og gassinformasjonsteknologi. I 2012 kjøpte Wipro sin 17. virksomhet innen IT-sektoren ved overtakelsen av det australske analyseproduktselskapet Promax Applications Group (PAG) for USD 35 millioner. Wipro var den største arbeidsgiveren til profesjonelle H-1B visa i USA i 2012.

I 2012 annonserte Wipro Ltd. at selskapet ønsket å skille ut virksomhetene for forbrukertjenester og belysning (inkl. møbelvirksomheten), infrastrukturprosjektering (hydraulikk- og vannvirksomhet) samt medisinske diagnoseprodukter og -tjenester i et eget selskap under navnet Wipro Enterprises Ltd. Wipros tiltaksplan for fisjon ble gjennomført med virkning fra 31. mars 2013.

Wipro i Europa
--------------

### Organisasjon og fokus

I mer enn 10 år har Wipro foretatt både organiske og uorganiske strategiske investeringer i det kontinentale europeiske markedet. Dette gjenspeiles i et sterkt nærvær i Europa, med flere kontorer i alle de fire hovedområdene (DACH (Tyskland, Østerrike, Sveits), Benelux, Frankrike og de nordiske landene). En lokal distribusjonsorganisasjon og andre funksjoner samt et lokalt datasenter i Tyskland konsoliderer Wipros tydelige fotavtrykk i området. Wipro fokuserer på Europa som ett av sine viktigste vekstmarkeder. Selskapet opprettet en egen organisasjon for Europa i april 2014 med hovedkvarter i Frankfurt am Main (Tyskland) med et lokalt lederteam.

Selskapet har bygd opp et betydelig lokalt nærvær, og bortimot 50 % av medarbeiderne er ansatt lokalt. Dette gjelder for alle Wipros hovedkontorer i regionen. Wipro har også opprettet kontakt med lokale universiteter og handelshøgskoler i regionen og engasjert seg i høyere utdanning.

Wipro i Europa ledes av Ulrich Meister (administrerende direktør for Europa). Han støttes av lederteamet i de fire fokusregionene: DACH (Tyskland, Østerrike, Sveits), Benelux, Frankrike og de nordiske landene samt ledere for bransjene selskapet satser på.

### Wipro i Norden

Den nordiske regionen har vært et fokusområde for Wipro siden 1999 da selskapet inngikk et samarbeid om prosjektarbeid og forskning og utvikling av produkter med to av verdens største produsenter av telekommunikasjonsutstyr. I 2006 etablerte Wipro sitt første salgskontor i Stockholm. Wipro har skaffet seg et solid fotfeste i markedet gjennom sitt tydelige lokale nærvær i de nordiske landene, med flere kontorer bestående av egne lokale team. Wipro har et team i regionen i kraftig vekst med over 35 % lokal arbeidskraft og har planer om å øke dette antallet betydelig som en del av omfattende ekspansjonsplaner. Wipros representasjon i de nordiske landene: Hovedkontor: Stockholm, Sverige. Salgskontorer: Helsingfors, Åbo, Stockholm, Oslo. Leveringssentre: Åbo, Esbo, Helsingfors og Uleåborg. I 2017 har Wipro tatt over IT-tjenester for Norsk Statsbane (NSB).

### Lokale partnere og samarbeidsprosjekter

Med en fleksibel forretningsmodell i Norden fokuserer Wipro på omstillbare forretningsløsninger og tilbyr ressurser til kundeprosjekter samt integrasjon med sine globale aktiva. I de nordiske landene har Wipro og Sofigate gått sammen om å lansere tredje generasjons IT-tjenester i det nordiske markedet. Dette partnerskapet vil bidra til å opprette en integrert IT-drifts- og -leveringsmodell gjennom bedre samarbeid mellom forretningsvirksomhet og IT, samt å sikre høy tjenestekvalitet til reduserte kostnader.

Bærekraft hos Wipro
-------------------

Wipros tilnærming til bærekraft tar utgangspunkt i å bygge seg selv opp som en organisasjon, og kundene til å bli mer økologisk bærekraftige. Drivkraften er utfordringer som anses å være viktige for ansatte, Indias nåværende og fremtidige generasjoner, kunder, investorer, leverandører og samfunnet som helhet. Wipro har blitt rangert som det beste av de indiske selskapene i Asian Sustainability Rating (ASRTM) for 2010 og er medlem av NASDAQ Global Sustainability Index samt Dow Jones Sustainability Index.

I november 2012 rangerte *Guide to Greener Electronics*, Greenpeace Wipro først med en poengsum på 7,1/10.

Børsnotering og aksjebeholdning
-------------------------------

**Børsnotering**: Wipros aksjer og grunnfondsbevis er børsnotert på Bombay Stock Exchange, der de er en del av BSE SENSEX-indeksen samt National Stock Exchange of India, der de er en del av S&P CNX Nifty. Selskapets American Depositary Shares har vært børsnotert på NYSE siden oktober 2000.**Aksjeeiere**: Per 30. september 2013 var 73,51 % av selskapets aksjer og grunnfondsbevis eid av forvalterne: Azim Premji, hans familiemedlemmer, partnerselskaper som han er partner i samt stiftelser som er opprettet av ham / hans familie. De øvrige 26,49 % av aksjene eies av andre.

|  |  |
| --- | --- |
| **Aksjonærer (per 30. september 2013)** | **Aksjepost** |
| Forvaltningsgruppe ledet av Azim Premji | 73,51 %  |
| Utenlandske institusjonelle investorer (FII) | 8,82 %  |
| Indiske myndigheter | 5,31 %  |
| Selskapsorganer | 3,89 %  |
| Aksjefond/UTI | 1,90 %  |
| NRI | 1,04 %  |
| Stiftelser/andre | 0,84 %  |
| American Depositary Shares | 1,93 %  |
| Totalt | 100,0 %  |

Priser og utmerkelser
---------------------

* I mai 2013 ble selskapet rangert som nr. 812 på listen til Forbes Global 2000.
* Wipro ble rangert som nr. 2 i Newsweek 2012 Global 500 Green companies.
* Selskapet ble anerkjent av Ethisphere Institute som et av verdens mest etiske (WME) selskaper i 2013, for andre år på rad.
* Wipro mottok NASSCOM Corporate Award for Excellence in Diversity and Inclusion, 2012' i kategorien Most Effective Implementation of Practices & Technology for Persons with Disabilities.
* I 2012 ble selskapet belønnet med høyeste rangering av Stakeholder Value and Corporate Rating 1 (SVG 1) av ICRA Limited.
* Selskapet mottok en nasjonal pris for fremragende eierstyring og selskapsledelse fra Institute of Company Secretaries of India i løpet av 2004.
* I 2014 ble Wipro rangert som det 52. mest tillitvekkende varemerket i India, ifølge en merkevarebyggingsrapport, en studie utført av Trust Research Advisory.
* I mars 2015 mottok Wipro utmerkelsen som verdens mest etiske selskap av det USA-baserte Ethisphere Institute for fjerde år på rad.

Referanser
----------

1. ↑  «Wipro: From a vegetable oil maker to an IT major, Photo Gallery». *NDTV.com*. Besøkt 27. november 2015.
2. ↑  «About Wipro». *www.wipro.com*. Arkivert fra originalen 22. september 2017. Besøkt 27. november 2015.
3. ↑  «Top 100 stocks by Market Capitalization | BSE Listed stocks Market Capitalization». *www.bseindia.com*. Besøkt 27. november 2015.
4. ↑  «Wipro falls 12% as stock adjusts to demerger». *The Hindu Business Line*. Besøkt 27. november 2015.
5. ↑  «My son will never become CEO of Wipro, Azim Premji says - Times of India». *The Times of India*. Besøkt 27. november 2015.
6. ↑  «Wipro: From a vegetable oil maker to an IT major, Photo Gallery». *NDTV.com*. Besøkt 27. november 2015.
7. 1 2 3 4 5  «Wipro > Company History > Computers - Software > Company History of Wipro - BSE: 507685, NSE: WIPRO». *www.moneycontrol.com*. Besøkt 27. november 2015.
8. ↑  «Billionaire Profile: Azim Premji». *www.mensxp.com*. Besøkt 27. november 2015.
9. 1 2 3  «The Economic Times». *economictimes.indiatimes.com*. Besøkt 27. november 2015.
10. ↑  «Capital Market - Corporate Round-up». *www.capitalmarket.com*. Arkivert fra originalen 23. september 2015. Besøkt 27. november 2015.
11. ↑  «In brief». *expressindia.indianexpress.com*. Arkivert fra originalen 5. mars 2016. Besøkt 27. november 2015.
12. ↑  «The Hindu : Wipro releases WAP solutions». *www.thehindu.com*. Besøkt 27. november 2015.
13. ↑  «Wipro lists on NYSE with marginal premium - CIOL». *CIOL* **(engelsk)**. Besøkt 27. november 2015.
14. ↑  «Wipro Tech gets ISO 4001». 12. november 2013. Arkivert fra originalen 12. november 2013. Besøkt 27. november 2015.
15. ↑  «rediff.com: Wipro world's first to achieve level 5 in people's assessment». *www.rediff.com*. Besøkt 27. november 2015.
16. ↑  «Featured Articles about Software Engineering Institute - Page 2 - timesofindia-economictimes». *articles.economictimes.indiatimes.com*. Besøkt 27. november 2015.
17. ↑  «Wipro Lighting launches new range». 12. november 2013. Arkivert fra originalen 12. november 2013. Besøkt 27. november 2015.
18. ↑  «Wipro Is Fastest Wealth Creator For 5 Years: Study». *The Financial Express*. Arkivert fra originalen 1. oktober 2015. Besøkt 27. november 2015.
19. ↑  «The Hindu Business Line : Wipro is biggest wealth creator during 1998-2003: Study». *www.thehindubusinessline.com*. Besøkt 27. november 2015.
20. ↑  «The Hindu Business Line : Acer, Wipro laptops have new wi-fi chips». *www.thehindubusinessline.com*. Besøkt 27. november 2015.
21. ↑  «Wipro To Market Chandrika Soap In Select States». *The Financial Express*. Arkivert fra originalen 25. oktober 2015. Besøkt 27. november 2015.
22. ↑  «Wipro buys lease rights of Chandrika soap». Besøkt 27. november 2015.
23. ↑  «Wipro to set up consumer care unit in Himachal». Besøkt 27. november 2015.
24. ↑  «The Hindu : Business : Wipro joins billion dollar club, announces 2:1 bonus shares». *www.thehindu.com*. Besøkt 27. november 2015.
25. ↑  «Wipro and Intel launch 'I-Shiksha' solution». *timesofindia-economictimes*. Besøkt 27. november 2015.
26. ↑  «Wipro, Intel Join Forces to Launch i-shiksha». *www.channeltimes.com*. Arkivert fra originalen 21. juni 2013. Besøkt 27. november 2015.
27. ↑  «Wipro buys US-based cMango for $20 m». *The Hindu Business Line*. Besøkt 27. november 2015.
28. ↑  «Wipro bags US consulting co cMango». *timesofindia-economictimes*. Besøkt 27. november 2015.
29. ↑  «Lockheed Martin, Wipro To Light Ambar Jyoti In India». *www.efytimes.com*. Arkivert fra originalen 25. oktober 2015. Besøkt 27. november 2015.
30. ↑  «Wipro, Lockheed Martin start ops in Gurgaon». *timesofindia-economictimes*. Besøkt 27. november 2015.
31. ↑  «Wipro to Acquire Oki's Wireless Chip Design Arm». *PCWorld*. Besøkt 27. november 2015.
32. ↑  «Wipro to manage R&D for Nokia Siemens». *Reuters India* **(engelsk)**. Arkivert fra originalen 4. juli 2013. Besøkt 27. november 2015.
33. ↑  «Wipro to buy Nokia Siemens R&D unit in Berlin». *www.eetasia.com*. Arkivert fra originalen 25. oktober 2015. Besøkt 27. november 2015.
34. ↑  «Forbes India Magazine - The Inside Story of Azim Premji's Next Billion Dollar Plan». *forbesindia.com*. Arkivert fra originalen 4. november 2012. Besøkt 27. november 2015.
35. ↑  «Stable, yet supple- Business News». *www.businesstoday.in*. Besøkt 27. november 2015.
36. ↑  «Wipro buys part of SAIC IT business for $150 mn». *timesofindia-economictimes*. Besøkt 27. november 2015.
37. ↑  «UPDATE 1-India's Wipro to buy SAIC energy tech biz for $150 mln». 1. april 2011. Arkivert fra originalen 29. september 2015. Besøkt 27. november 2015.
38. ↑  «Wipro to acquire Australia's Promax Applications Group for Rs 192 crore». *timesofindia-economictimes*. Besøkt 27. november 2015.
39. ↑  «Wipro to buy analytics firm Promax for $36 mn». Besøkt 27. november 2015.
40. ↑  «Office of Foreign Labor Certification» (PDF). *2012*.
41. ↑  «Wipro hives off non-IT business into separate company». *timesofindia-economictimes*. Besøkt 27. november 2015.
42. 1 2  «Wipro's Scheme of Arrangement for Demerger Effective from March 31, 2013». *www.wipro.com*. Arkivert fra originalen 25. oktober 2015. Besøkt 27. november 2015.
43. ↑  «Wipro demerger scheme comes into effect - Times of India». *The Times of India*. Besøkt 27. november 2015.
44. ↑  «Wipro Bolsters Local Leadership to Drive Growth in Continental Europe». *www.wipro.com*. Arkivert fra originalen 25. november 2015. Besøkt 30. november 2015.
45. ↑  «Do Business Better - Wipro's Localization Strategy for Continental Europe». *www.pac-online.com*. Arkivert fra originalen 25. november 2015. Besøkt 30. november 2015.
46. ↑  «Wipro Nordic - Overview». *www.wipro.com*. Arkivert fra originalen 8. desember 2015. Besøkt 30. november 2015.
47. ↑  «Wipro continues to lead in sustainability disclosures». Besøkt 30. november 2015.
48. ↑  «Nasdaq-100 includes Wipro in Global Sustainability Index». *The Hindu Business Line*. Besøkt 30. november 2015.
49. ↑  «Wipro Named Among World's Most Ethical Companies». *efytimes.com*. Arkivert fra originalen 29. september 2015. Besøkt 30. november 2015.
50. ↑  «Guide to Greener Electronics 18 | WIPRO». *Guide to Greener Electronics*. Besøkt 30. november 2015.
51. ↑  «Indices Watch - S&P BSE SENSEX». *www.bseindia.com*. Arkivert fra originalen 1. desember 2015. Besøkt 30. november 2015.
52. ↑  «FORM 20-F». *www.sec.gov*. Besøkt 30. november 2015.
53. 1 2  «Wipro Investors - Shareholding Pattern». *www.wipro.com*. Arkivert fra originalen 25. november 2015. Besøkt 30. november 2015.
54. ↑  «Wipro on the Forbes Global 2000 List». *Forbes*. Besøkt 30. november 2015.
55. ↑  «Wipro World’s Most Ethical company : Ethisphere Institute». *www.indiainfoline.com*. Besøkt 30. november 2015.
56. ↑  «'Tata Steel, Wipro among world’s most ethical'». *www.hindustantimes.com*. Besøkt 30. november 2015.
57. ↑  «Wipro in highest category of stakeholder value creation: Icra». *timesofindia-economictimes*. Besøkt 30. november 2015.
58. ↑  «The Hindu : Karnataka News : Corporate governance award for Wipro». *www.thehindu.com*. Besøkt 30. november 2015.
59. ↑  «Trust Advisory -ALL INDIA BRAND TRUST RANKING 2014 (TOP 1200 BRANDS)». *www.trustadvisory.info*. Arkivert fra originalen 2. mai 2015. Besøkt 30. november 2015.
60. ↑  «Wipro voted world’s most ethical firm | Leading Asian News in the UK – Asian Lite». *asianlite.com*. Arkivert fra originalen 15. mars 2015. Besøkt 30. november 2015.

Eksterne lenker
---------------

* (en) Offisielt nettsted Rediger på Wikidata

* (en) Wipro – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI
 |